
Nr. 35.591/15.09.2022
           
Aprobat

Primar

Stanusoiu Ionut

Având în vedere proiectul de hotărâre privind aprobarea indicatorilor tehnico-economici și a devizului general actualizat  pentru obiectivul de investiții „Reabilitare și modernizare străzi în comuna Ghiroda, județul Timiș - Lot 3: str. Făgăraș, Câmpului, Jiul, Bega, Moldovei”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului, iniţiat de Primarul Comunei Ghiroda, dl. Ionuţ Stănuşoiu, Compartimentul Achiziţii Publice şi Dezvoltare Locală din cadrul aparatului de specialitate al primarului emite următorul:.  

Raport de specialitate

Unul dintre obiectivele majore ale administraţiei comunei Ghiroda în vederea dezvoltării infrastructurii rutiere, este derularea de investiţii care presupun reabilitarea şi modernizarea străzilor de pe raza UAT Ghiroda.

Adoptarea Ordonanţei de Urgenţă a Guvernului nr. 95/2021 pentru aprobarea Programului naţional de investiţii "Anghel Saligny" a permis crearea unui cadru legislativ nou care să permită unităților administrativ-teritoriale promovarea obiectivelor de investiții, în domeniile eligibile, astfel încât să se poată asigura accesul la servicii esențiale a întregii populații, creșterea calității vieții și evitarea riscului de depopulare în comunitățile subdezvoltate.

Potrivit art.  4 alin. (1) din actul normative de mai sus “ În cadrul programului se pot realiza obiective de investiţii care constau în realizarea de construcţii noi sau de lucrări de construire, reconstruire, consolidare, reparaţie, modernizare, modificare, extindere, reabilitare, după caz, schimbare de destinaţie, protejare, restaurare, conservare la construcţii existente şi care se încadrează în cel puţin una dintre următoarele categorii de investiţii:

a) alimentări cu apă şi staţii de tratare a apei;

b) sisteme de canalizare şi staţii de epurare a apelor uzate, inclusiv canalizare pluvială şi sisteme de captare a apelor pluviale;

c) drumurile publice clasificate şi încadrate în conformitate cu prevederile legale în vigoare ca drumuri judeţene, drumuri de interes local, respectiv drumuri comunale şi/sau drumuri publice din interiorul localităţilor, precum şi variante ocolitoare ale localităţilor;

d) poduri, podeţe, pasaje sau punţi pietonale, inclusiv pentru biciclete şi trotinete electrice;e) sisteme de distribuţie a gazelor naturale, inclusiv a branşamentelor, precum şi a racordului la sistemul de transport al gazelor naturale.”


Astfel, prin adresa MLPDA înregistrată la UAT Comuna Ghiroda, am fost informaţi ca a fost aprobat la finanţare obiectivul de investitii „Reabilitare și modernizare străzi în comuna Ghiroda, județul Timiș - Lot 3: str. Făgăraș, Câmpului, Jiul, Bega, Moldovei”, iar în vederea incheierii contractului de finanţare beneficiarii trebuie sa încarce o serie de documente, conform art 9 din Normele de aplicare pentru Ordonanţa de Urgenţă nr. 95 din 3 septembrie 2021 pentru aprobarea Programului naţional de investiţii "Anghel Saligny" şi anume:
(1) După aprobarea listei prevăzute la art. 7, în vederea încheierii contractelor de finanţare, pentru obiectivele de investiţii prevăzute la art. 3, beneficiarii sunt obligaţi să încarce în platforma digitală următoarele documente:

a) extrasul de carte funciară pentru terenurile şi/sau construcţiile pe care se realizează obiectivele de investiţii sau, în lipsa acestora, hotărârea consiliului local/hotărârea consiliului judeţean/hotărârea Guvernului de atestare a domeniului public/de trecere a unui bun în domeniul public al unităţilor administrativ-teritoriale beneficiare, după caz;
b) acceptul pentru ocuparea temporară a terenului şi/sau actul din care rezultă constituirea dreptului de trecere, în conformitate cu prevederile art. 5 alin. (10)-(15) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, dacă este cazul;

c) certificatul de urbanism însoţit de avizele şi acordurile stabilite prin acesta;

d) autorizaţia de construire, aflată în perioada de valabilitate, pentru obiectivele de investiţii prevăzute la art. 3 lit. b);

e) hotărârea consiliului local/hotărârea consiliului judeţean/hotărârea asociaţiei de dezvoltare intercomunitară pentru aprobarea studiului de fezabilitate/documentaţiei de avizare a lucrărilor de intervenţii, a indicatorilor tehnico-economici iniţiali şi actualizaţi şi a devizului general al obiectivului de investiţii iniţial şi actualizat;

f) devizul general pentru lucrările rest de executat defalcat pe categorii de lucrări şi categorii de cheltuieli, dacă este cazul;

g) hotărârea consiliului local/hotărârea consiliului judeţean/hotărârea asociaţiei de dezvoltare intercomunitară, pentru categoriile de cheltuieli finanţate de la bugetul local;

h) devizele pe obiect, în cazul obiectivelor de investiţii prevăzute la art. 4 alin. (1) lit. c) din ordonanţa de urgenţă;

i) studiu topografic pe baza căruia a fost întocmit studiul de fezabilitate/documentaţia de avizare a lucrărilor de intervenţie, în format electronic editabil, inclusiv seturile de date spaţiale vizând localizarea în teren a obiectivelor finanţate, georeferenţiate şi în format vectorial. Geometria localizării obiectivelor va fi reprezentată ca (multi)poligon, cu câte un element unic pentru fiecare obiectiv de investiţii, în sistemul naţional de coordonate Stereografic 1970;

j) procesul-verbal de recepţie la terminarea lucrărilor pentru dovedirea îndeplinirii condiţiilor prevăzute la art. 4 alin. (6) lit. a) sau b) coroborate cu alin. (7) din ordonanţa de urgenţă;

k) contractele de achiziţie publică pentru serviciile de proiectare în vederea elaborării documentaţiei tehnice pentru autorizarea lucrărilor de construcţii (DTAC) şi a proiectului tehnic de execuţie (Pth+DDE), precum şi contractele de achiziţie publică de lucrări sau contractul de proiectare şi execuţie, inclusiv actele adiţionale la acestea, dacă este cazul.

(2) Anexele la hotărârile prevăzute la alin. (1) lit. e), precum şi devizul general pentru lucrările rest de executat prevăzut la lit. f) se întocmesc conform modelelor prevăzute în anexele nr. 2.1 şi nr. 2.2 a - 2.2 d.
Având în vedere prevederile legale de mai sus inaintăm spre deliberare si aprobare Consiliului Local Ghiroda proiectul de hotărâre privind aprobarea indicatorilor tehnico-economici și a devizului general actualizat  pentru obiectivul de investiții „Reabilitare și modernizare străzi în comuna Ghiroda, județul Timiș - Lot 3: str. Făgăraș, Câmpului, Jiul, Bega, Moldovei”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului.   


Compartimentul Achiziţii Publice şi Dezvoltare Locală




Consilier achiziții publice




Laura Diamand

 Adresa: str. Victoria nr. 46, Ghiroda, jud. Timis, cod 307200,

Telefon: 0256/205.201; 0256/219193; Fax: 0256/287406

Adresa web: www.primariaghiroda.ro;  

